ส่วนที่ 3

  -----------------------------------------------------------------------
  ฐานะทางการเงินและผลการดำเนินงาน

  13. ข้อมูลทางการเงินที่สำคัญ
  -----------------------------------------------------------------------

13.1 สรุปงบการเงินรวม

[]

[]

[]

[]

[]

[]

13.2 อัตราส่วนการเงิน

[]

  -----------------------------------------------------------------------
  14. การวิเคราะห์และคำอธิบายของฝ่ายจัดการ

  -----------------------------------------------------------------------

14.1 ภาพรวมการดำเนินงาน

ความต้องการใช้และความสมดุลของยางพาราโลก (ล้านตัน)

[]

ความต้องการใช้ยางพาราของโลกเริ่มน้อยกว่าปริมาณการผลิตตั้งแต่ปี 2554
โดยปริมาณการผลิตส่วนเกินมีจำนวน 0.09, 0.45 และ 0.38 ล้านตันในปี 2554-2556
ตามลำดับ จึงส่งผลให้ราคายางพาราในตลาดโลกปรับตัวเป็นทิศทางขาลงตั้งแต่ปี 2554
จนถึงปัจจุบัน

ปี 2556 เป็นปีที่ตลาดโลกมีความต้องการใช้ยางลดลงอย่างต่อเนื่อง
จากสถานการณ์เศรษฐกิจโลกที่ซบเซาลง แต่ในทางกลับกัน
พื้นที่ปลูกยางที่เริ่มกรีดก็มีเพิ่มมากขึ้นทั้งในประเทศไทยและประเทศอื่น ๆ ดังนั้น
สภาวะการแข่งขันในธุรกิจยางจึงยังมีการแข่งขันอย่างสูง และจากปัจจัยข้างต้น
ทำให้ราคายางแผ่นปรับตัวลดลงจากที่ช่วงต้นปีอยู่ที่ประมาณ 90-100 บาทต่อกิโลกรัม
แต่ในช่วงไตรมาสที่สองจนถึงสิ้นปีราคาอยู่ในกรอบระหว่าง 75-85
บาทต่อกิโลกรัมและมีแนวโน้มที่จะลดลง
ลักษณะเช่นนี้ส่งผลต่อยอดขายของบริษัทเนื่องจากผู้ซื้อจะชะลอการซื้อเนื่องจากคาดหวังราคาที่ต่ำลงในอนาคต

อย่างไรก็ตาม
บริษัทได้ปรับกลยุทธ์เพื่อรับมือกับสภาวะธุรกิจโดยการเน้นการพัฒนาสินค้าที่มีนวัตกรรมออกสู่ตลาด
เพื่อเป็นการสร้างตลาดใน Segment ใหม่ที่ยังไม่มีการแข่งขันมาก และ
นอกจากนี้ก็มีการปรับกลยุทธ์การผลิตเพื่อลดต้นทุน
เช่นการหยุดดำเนินการโรงงานน้ำยางข้นที่ผลิตได้ไม่ถึงจุดคุ้มทุนที่จังหวัดบึงกาฬ

ปี 2556 ผู้บริหารของบจก.ไทยรับเบอร์ แลนด์ แอนด์ แพลนเตชั่น
ซึ่งเป็นบริษัทย่อยของบริษัทได้พิจารณาปรับปรุงการบันทึกบัญชีต้นทุนการพัฒนาสวนยางที่เกิดจากค่าใช้จ่ายที่เกี่ยวข้องกับต้นทุนการพัฒนาสวนยาง
และได้ทำการปรับปรุงย้อนหลังในงบการเงิน ซึ่งมีผลกระทบต่องบการเงินรวมของกลุ่มบริษัท
ทำให้ขาดทุนสุทธิส่วนที่เป็นของผู้ถือหุ้นบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย)
จำกัด (มหาชน) จำนวน 274 ล้านบาทในปี 2555 ถูกปรับปรุงใหม่ (หมายเหตุประกอบงบ ข้อ 4)
โดยยอดขาดทุนฯ ลดลงเหลือ 197 ล้านบาท

ผลการดำเนินงานรวมของบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด
(มหาชน) และบริษัทย่อยในปี 2556 มีขาดทุนสุทธิส่วนที่เป็นของผู้ถือหุ้นบริษัท 155 ล้านบาท
เทียบกับงวดเดียวกันของปีก่อนที่มีขาดทุนสุทธิ 197 ล้านบาท นับว่ามีผลขาดทุนลดลง 42 ล้านบาท
หรือ 21%

เมื่อพิจารณางบการเงินปี 2556 เมื่อเทียบกับปี 2555 บริษัทฯ มีรายได้จากการขายและบริการ
13,453.83 ล้านบาท ลดลง 2,992.25 ล้านบาท คิดเป็นลดลงร้อยละ 18
ซึ่งเป็นผลจากการที่ราคายางโดยเฉลี่ยต่ำลง จากสภาวะอุตสาหกรรมและการแข่งขัน
ส่วนต้นทุนขายและบริการ 12,872.08 ล้านบาท ลดลง 2,968.50 ล้านบาท คิดเป็นลดลงร้อยละ
19 ทำให้กลุ่มบริษัทมีกำไรขั้นต้น 581.75 ล้านบาท ลดลง 23.75 ล้านบาท คิดเป็นลดลงร้อยละ 4
อย่างไรก็ตาม หากดูที่อัตรากำไรขั้นต้น จะเห็นว่าในปี 2556 อยู่ที่ร้อยละ 4.30 ซึ่งสูงขึ้น เทียบกับ
3.70 ในปี 2555 ทั้งนี้ส่วนหนึ่งเป็นผลจากการเพิ่มผลิตภัณฑ์ใหม่และการลดต้นทุนผลิตดังกล่าว

ด้านค่าใช้จ่ายในการขาย 335.84 ล้านบาท ลดลงร้อยละ 26
ตามค่าสมทบกองทุนสงเคราะห์การทำสวนยางที่ลดลง ค่าใช้จ่ายบริหาร 314.52 ล้านบาทเพิ่มขึ้น
82.95 ล้านบาท เพิ่มขึ้นร้อยละ 36
ในจำนวนที่เพิ่มขึ้นมีรายการหลักคือย้ายการบันทึกค่าใช้จ่ายเกี่ยวกับการผลิตเป็นค่าใช้จ่ายบริหารตามมาตรฐานบัญชี
ทำให้มีส่วนต่างของรายการนี้ในปี 2556 กับปี 2555 จำนวน 54 ล้านบาท
และมีการย้ายการบันทึกค่าใช้จ่ายบริหารขึ้นไปเป็นสินทรัพย์ในปี 2555 จึงทำให้มีผลต่างจากปี 2556
เพิ่มขึ้นอีกจำนวน 28 ล้านบาท ส่วนค่าใช้จ่ายทางการเงินมีจำนวน 248.47 ล้านบาท
คิดเป็นเพิ่มขึ้นร้อยละ 2

ผลประกอบการที่ขาดทุนติดต่อกัน 2 ปีของกลุ่มบริษัท ได้ทำให้ทางกลุ่มมีการปรับตัว เช่น
หยุดการผลิต

โรงงานน้ำยางข้นที่ผลิตไม่คุ้มทุน สร้างนวัตกรรมสินค้าใหม่ของน้ำยางข้นให้แตกต่างจากคู่แข่ง
เพิ่มความหลากหลายให้กับสินค้า เพิ่มปริมาณการผลิตของยางแท่งและเส้นด้ายยางยืด
หลีกเลี่ยงที่ต้องทำสงครามราคาขายอย่างรุนแรง
ปรับกลยุทธ์การตลาดให้เข้าสู่กลุ่มลูกค้าที่มีระดับราคาขายดี
ซึ่งเห็นผลได้ชัดเจนจากอัตรากำไรขั้นต้นของงบการเงินรวมปี 2556 ที่ระดับ 4.32% สูงขึ้นจากปี
2555 ที่ทำได้เพียง 3.68% ผลขาดทุนสุทธิในปี 2556 จึงลดลง

14.2 ผลการดำเนินงานและความสามารถในการทำกำไร

กลุ่มน้ำยางข้น: (ผลิตและจัดจำหน่ายน้ำยางข้นโดยบมจ.ไทยรับเบอร์ลาเท็คซ์คอร์ปอร์เรชั่น
(ประเทศไทย) และ บจก.ไทยรับเบอร์ลาเท็คซ์กรุ๊ป
และซื้อ-ขายยางแท่งในประเทศจีนโดยบจก.ไทยรับเบอร์ลาเท็คซ์กรุ๊ป เซี่ยงไฮ้)

[]

(1) รายได้จากการขาย ปี 2556 อยู่ที่ 9,867 ล้านบาท ลดลง 3,525 ล้านบาท หรือ 26%
เมื่อเทียบกับปี 2555 เป็นผลจากราคาขายน้ำยางข้นและยางแท่งลดลงจากปีก่อน 16% และ 26%
ตามลำดับ ประกอบกับปริมาณการขายน้ำยางข้นและยางแท่งลดลงจากปีก่อน 13,299 ตัน หรือ 10%
และ 2,136 ตัน หรือ 6% ตามลำดับ แสดงถึง ตลาดการใช้ยางที่หดตัวลงในปี 2556
จึงส่งผลถึงการลดลงของผลประกอบการทั้งด้านราคาและปริมาณ

(2) ปัจจัยต่อการทำกำไร ยางพาราเป็นสินค้าโภคภัณฑ์ ดังนั้น
ทิศทางและระดับราคาขายผลิตภัณฑ์ยางพาราจะเป็นตัวแปรต่อการทำกำไร ในปี 2556
ราคาขายของทั้ง 2 ผลิตภัณฑ์ลดลงมาก แต่อัตรากำไรขั้นต้นลดลงเพียงเล็กน้อยจาก 4.48% เป็น
4.20%
เนื่องจากกลยุทธ์การพัฒนาผลิตภัณฑ์ใหม่ในหมวดน้ำยางข้นที่ช่วยชะลอการปรับตัวลงของอัตรากำไรขั้นต้น
ในด้านค่าใช้จ่ายรวมลดลงจากนโยบายยกเว้นการเรียกเก็บค่ากองทุนสงเคราะห์สวนยางสำหรับการส่งออกในช่วงเดือนกันยายน-ธันวาคม
2556 และการลดลงของค่าใช้จ่ายทางการเงิน
ซึ่งได้ประโยชน์จากทิศทางอัตราดอกเบี้ยที่ต่ำลงและการใช้เงินทุนหมุนเวียนที่ลดลง

(3) กำไร (ขาดทุน) ปี 2556 ผลขาดทุนสุทธิอยู่ที่ 105 ล้านบาท เพิ่มขึ้น 57 ล้านบาท หรือ
119% ผลกระทบจากระดับราคายางที่ตกต่ำสุดในรอบ 3 ปีที่ผ่านมา ทำให้กำไรขั้นต้นลดลงจากปีก่อน
185 ล้านบาท และกำไรขั้นต้นที่ได้ไม่เพียงพอต่อการทำกำไรสุทธิ

กลุ่มยางแท่ง: (ผลิตและจัดจำหน่ายยางแท่งโดยบจก.ไทยรับเบอร์ เอช พี เอ็น อาร์)

[]

(1) รายได้จากการขาย ปี 2556 อยู่ที่ 2,738 ล้านบาท เพิ่มขึ้น 492 ล้านบาท หรือ 22%
เมื่อเทียบกับปี 2555 เป็นผลจากการขยายกำลังการผลิต
ปริมาณการขายยางแท่งจึงเพิ่มขึ้นจากปีก่อน 10,831 ตัน หรือ 46%
แต่ราคาขายยางแท่งลดลงจากปีก่อน 17% ซึ่งเป็นไปตามทิศทางราคายางในตลาดโลก ในปี 2556
บริษัทได้เน้นการขายสินค้าสู่ผู้ใช้ คือ
โรงงานยางล้อรถยนต์ภายในประเทศมากกว่าการส่งออกไปตลาดจีน
ซึ่งตลาดจีนมีการแข่งขันสูงมากและผู้ซื้อเป็นกลุ่มผู้นำเข้า ราคาขายของบริษัทจึงลดลงเพียง 17%
หากเทียบกับการขายยางแท่งของบจก.ไทยรับเบอร์ลาเท็คซ์กรุ๊ป เซี่ยงไฮ้ในตลาดจีน ปี 2556
ราคาขายลดลงถึง 26% ดังนั้น กลยุทธ์การขายของบจก.ไทยรับเบอร์ เอช พี เอ็น อาร์ ในปี
2556 ที่เน้นการขายในประเทศถึง 63% ของการขายรวม จึงช่วยให้ผลประกอบการดีขึ้น
โดยบริษัทได้พยายามพัฒนาคุณภาพผลิตภัณฑ์ให้ได้มาตรฐาน
เพื่อสามารถจำหน่ายให้แก่โรงงานยางล้อรถยนต์

(2) ปัจจัยต่อการทำกำไร การเพิ่มสายการผลิตและปริมาณการผลิต ช่วยลดต้นทุนคงที่ต่อหน่วย
อัตรากำไรขั้นต้นจึงเพิ่มจาก 2.32% เป็น 3%
ในด้านค่าใช้จ่ายรวมลดลงจากนโยบายยกเว้นการเรียกเก็บค่ากองทุนสงเคราะห์สวนยางสำหรับการส่งออกในช่วงเดือนกันยายน-ธันวาคม
2556

(3) กำไร (ขาดทุน) ปี 2556 ผลขาดทุนสุทธิอยู่ที่ 23 ล้านบาท ลดลง 75 ล้านบาท หรือ 76%
เป็นผลจากแผนการเพิ่มกำลังการผลิต ทำให้กำไรขั้นต้นเพิ่มขึ้น 30 ล้านบาท
และค่าใช้จ่ายรวมที่ลดลง 28 ล้านบาท เป็นสาเหตุหลักที่ทำให้ขาดทุนสุทธิลดลงมาก
และมีผลประกอบการที่ดีขึ้น

กลุ่มเส้นด้ายยางยืด: (ผลิตและจัดจำหน่ายเส้นด้ายยางยืดโดยบมจ.เวิลด์เฟล็กซ์)

[]

(1) รายได้จากการขาย ปี 2556 อยู่ที่ 1,618 ล้านบาท เพิ่มขึ้น 15 ล้านบาท หรือ 1%
เมื่อเทียบกับปี 2555 เป็นผลจากการปรับปรุงวิธีการผลิต
ปริมาณการขายเส้นด้ายยางยืดจึงเพิ่มขึ้นจากปีก่อน 1,890 ตัน หรือ 14%
แต่ราคาขายเส้นด้ายยางยืดลดลงจากปีก่อน 12% ซึ่งเป็นไปตามการแข่งขันที่สูงในตลาดจีน
แม้ว่าอัตรากำไรที่ได้จากการขายในตลาดจีนจะไม่สูง แต่บริษัทยังคงขายให้ตลาดจีนอย่างสม่ำเสมอ
เพื่อรักษาฐานลูกค้าและรักษาปริมาณการขายไว้ การที่บริษัทใช้กลยุทธ์การปรับปรุงวิธีการผลิต
เพื่อให้ได้ปริมาณสินค้าเพียงพอต่อการเข้าสู่ตลาดผู้ซื้อใหม่ที่ไม่ใช่ตลาดจีน
ซึ่งตลาดผู้ซื้อใหม่นี้ให้อัตรากำไรที่สูงกว่าการขายในตลาดจีน ทำให้ไม่ต้องลงทุนในเครื่องจักรใหม่

(2) ปัจจัยต่อการทำกำไร การปรับปรุงวิธีการผลิต ทำให้ปริมาณการผลิตเพิ่มขึ้น
ช่วยลดต้นทุนคงที่ต่อหน่วย รวมทั้งการเปิดตลาดผู้ซื้อใหม่
ทำให้การทำกำไรเปลี่ยนแปลงจากอัตราขาดทุนขั้นต้น 2.75% ในปี 2555 เป็นอัตรากำไรขั้นต้น
5.21% ในปี 2556 ในด้านค่าใช้จ่ายรวมเพิ่มขึ้นแปรผันตามปริมาณการขายที่เพิ่มขึ้น
ในขณะที่กลุ่มเส้นด้ายยางยืดไม่ได้ประโยชน์จากนโยบายยกเว้นการเรียกเก็บค่ากองทุนสงเคราะห์สวนยางสำหรับการส่งออกเช่นเดียวกับกลุ่มน้ำยางข้นและยางแท่ง

(3) กำไร (ขาดทุน) ปี 2556 ผลขาดทุนสุทธิอยู่ที่ 26 ล้านบาท ลดลง 74 ล้านบาท หรือ 74%
เป็นผลจากแผนการปรับปรุงวิธีการผลิต ทำให้สถานะขาดทุนขั้นต้น 44 ล้านบาทในปี 2555
เปลี่ยนเป็นสถานะสร้างกำไรขั้นต้นได้ถึง 84 ล้านบาทในปี 2556
จึงเป็นสาเหตุหลักที่ทำให้ขาดทุนสุทธิลดลงมาก และมีผลประกอบการที่ดีขึ้น

14.3 ความสามารถในการบริหารทรัพย์สิน

ในปี 2556 สินทรัพย์รวมอยู่ที่ 6,910 ล้านบาท ลดลง 632 ล้านบาท หรือ 8% จากปีก่อน
โดยสินทรัพย์

หมุนเวียนลดลง 777 ล้านบาท ในขณะที่สินทรัพย์ไม่หมุนเวียนเพิ่มขึ้น 145 ล้านบาท
โครงสร้างของสินทรัพย์ประกอบด้วยสินทรัพย์หมุนเวียน 48% และสินทรัพย์ไม่หมุนเวียน 52%
ซึ่งมีความสมดุลเหมาะสมในการดำเนินงานและมีโอกาสขยายการเติบโตของธุรกิจในอนาคต

(1) ส่วนประกอบของสินทรัพย์

- สินทรัพย์หมุนเวียน อยู่ที่ 3,341 ล้านบาท ลดลง 777 ล้านบาท หรือ 19%
เกิดจากรายการหลักที่สำคัญ คือ เงินสดและรายการเทียบเท่าเงินสดลดลง 225 ล้านบาท
และสินค้าคงเหลือลดลง 692 ล้านบาท เพราะราคายางพาราที่ลดลง
ทำให้บริษัทสามารถลดการลงทุนในสินค้าคงเหลือได้มากถึง 34%

- สินทรัพย์ไม่หมุนเวียน อยู่ที่ 3,569 ล้านบาท เพิ่มขึ้น 145 ล้านบาท เนื่องจากการเพิ่มขึ้นในที่ดิน
อาคาร อุปกรณ์ จำนวน 113 ล้านบาท ต้นทุนพัฒนาสวนยางเพิ่มขึ้น 131 ล้านบาท
และการลดลงของสินทรัพย์ที่ถือไว้รอการขาย 97 ล้านบาท
อัตราการหมุนเวียนของสินทรัพย์ถาวรอยู่ที่ 4.62 เท่าลดลงจาก 6.28 เท่าของปีก่อน
เนื่องจากราคาขายทำให้ยอดขายลดลง แต่สินทรัพย์ถาวรยังมีการขยายตัว
เพราะการลงทุนปลูกสวนยางพาราทั้งหมดยังไม่แล้วเสร็จ
สำหรับรายได้จากสวนยางพาราของบจก.ไทยรับเบอร์ แลนด์ แอนด์ แพลนเตชั่น เริ่มรับรู้ในปี
2556 เป็นปีแรก โดยทำการเปิดกรีดยางจำนวน 30,000 ต้นคิดเป็นสัดส่วนเพียง 3.75%
ของการปลูกทั้งหมดจำนวน 800,000 ต้น ตั้งแต่ปี 2557 เป็นต้นไปบริษัทคาดว่า
อัตราการหมุนเวียนของสินทรัพย์ถาวรจะปรับตัวสูงขึ้น จากแผนทยอยเพิ่มการเปิดกรีดต้นยาง

(2) ความเหมาะสมของสัดส่วนของ non-operating assets

งบการเงินรวมมีสัดส่วนของ non-operating assets เพียง 10%ของสินทรัพย์รวม
เนื่องจากบริษัทเน้นการ

ลงทุนในสินทรัพย์เพื่อใช้ในการดำเนินงานของธุรกิจหลัก

(3) การด้อยค่าของสินทรัพย์

สินทรัพย์ที่มีอยู่ได้แสดงมูลค่าที่แท้จริงและไม่มีรายการใดที่มีข้อบ่งชี้ว่าจะทำให้ด้อยค่าหรือไม่ได้รับคืน

ซึ่งหากมีการด้อยค่า ทางบริษัทก็ได้ตั้งสำรองหรือค่าเผื่อการลดค่าไว้แล้ว
เพื่อให้คุณภาพสินทรัพย์สะท้อนมูลค่าที่แท้จริงตามราคาตลาด
และให้เป็นไปตามหลักการบัญชีที่รับรองทั่วไป

(4) ลูกหนี้การค้า ลูกหนี้การค้าที่เป็นกิจการอื่นๆ มีจำนวน 1,571 ล้านบาท
โครงสร้างสำคัญเป็นดังนี้

  - ส่วนที่ยังไม่ครบกำหนดชำระ อยู่ที่ 65% ลดลงจาก 77% ของปีก่อน
  เนื่องจากนโยบายเน้นการขายใน

ประเทศเพิ่มขึ้น ซึ่งมีเครดิตเทอมนานกว่าการขายต่างประเทศ
แต่มีโอกาสทำกำไรดีกว่าการขายต่างประเทศ

- ส่วนที่เกินกำหนดชำระน้อยกว่า 3 เดือน อยู่ที่ 25% เพิ่มจาก 15% ของปีก่อน
คิดเป็นจำนวนเงินที่เพิ่มขึ้น 155 ล้านบาท เนื่องจากในช่วงสิ้นปี
ลูกค้ารายใหญ่ได้ขอเลื่อนการชำระไปเป็นช่วงต้นปี 2557
เนื่องด้วยนโยบายการบริหารบัญชีและการเงินของลูกค้า ซึ่งในช่วงต้นปี 2557
บริษัทได้รับชำระหนี้ดังกล่าวแล้ว

- ส่วนที่ตั้งค่าเผื่อหนี้สงสัยจะสูญไว้ครบแล้ว จำนวน 80 ล้านบาท หรือคิดเป็น 5% ของลูกหนี้การค้า
ซึ่งค่าเผื่อหนี้สงสัยจะสูญลดลง 4 ล้านบาทจากปีก่อนและเป็นลูกหนี้ที่อยู่ระหว่างการดำเนินคดีทั้งหมด

14.4 สภาพคล่องและความพียงพอของเงินทุนของบริษัท

(1) แหล่งที่มาและใช้ไปของเงินทุน

- การเปลี่ยนแปลงของแหล่งเงินทุนที่มาและใช้ไปจากการดำเนินงาน ปี 2556
เงินสดสุทธิที่ได้มาจากกิจกรรมดำเนินงานมีจำนวนสูงถึง 768 ล้านบาท
เพราะการใช้เงินลงทุนในสินค้าคงเหลือลดลง 698 ล้านบาท
ซึ่งเป็นประโยชน์จากราคายางพาราที่ต่ำลง

- ความเหมาะสมของโครงสร้างเงินทุน บริษัทใช้โครงสร้างเงินทุนส่วนใหญ่จากหนี้สิน
โดยมีอัตราส่วนหนี้สินต่อส่วนของผู้ถือหุ้นปี 2556 อยู่ที่ 4 เท่า
ตามลักษณะการดำเนินงานปกติของธุรกิจยางพารา อัตราส่วนหนี้สินต่อทุน ณ
วันสิ้นปีจะเป็นระดับที่สูงสุดของปี ในขณะที่อัตราส่วนหนี้สินต่อทุน ณ วันสิ้นไตรมาส 1 และ 2
จะเป็นช่วงที่ต่ำลงมาก

แม้กระนั้นก็ตาม ภาวะราคายางที่ต่ำลงจากปี 2555 ถึงปี 2556
ได้ช่วยให้กระแสเงินสดจากการดำเนินงานเพิ่มขึ้น
อัตราส่วนความสามารถชำระดอกเบี้ยขยายตัวจาก 1.51 เท่าเป็น 3.96 เท่า
และอัตราส่วนความสามารถชำระภาระผูกพันขยายตัวจาก 0.25 เท่าเป็น 1.85 เท่า
ความเสี่ยงทางการเงินจึงลดลง

- การเปลี่ยนแปลงขององค์ประกอบส่วนของผู้ถือหุ้น เกิดจากการเปลี่ยนแปลงของขาดทุนสะสม
ซึ่งขาดทุนสะสมส่วนที่ยังไม่ได้จัดสรรเพิ่มขึ้น 144 ล้านบาท
เป็นผลจากการดำเนินงานที่เกิดขาดทุนสุทธิ

(2) รายจ่ายลงทุน

รายการใหญ่ของการจ่ายลงทุนในปี 2556 คือ การปลูกสวนยางพารา โดยเกิดต้นทุนพัฒนาสวนยาง
172 ล้านบาท ซึ่งบริษัททยอยลงทุนมาตั้งแต่ปี 2550 และคาดว่า
จะใช้เงินลงทุนในการปลูกอีกจำนวนไม่มาก

(3) ความเพียงพอของสภาพคล่อง

การใช้เงินทุนหมุนเวียนของบริษัทจะแปรตามช่วงฤดูกาลกรีดยาง ดังนั้น
ปริมาณการใช้เงินทุนหมุนเวียนไม่เท่ากันตลอดทั้งปี จะใช้เงินทุนหมุนเวียนมากในช่วงสิ้นปี
และใช้ลดลงมากในช่วงไตรมาส 2
โดยเฉพาะในช่วงที่ราคายางพารายังอยู่ในระดับต่ำเช่นในปัจจุบัน
วงเงินสินเชื่อยังมีเพียงพอต่อการดำเนินงาน

(4) ความสามารถในการชำระหนี้และการปฏิบัติตามเงื่อนไขการกู้ยืม

  ณ สิ้นปี 2556 บริษัทย่อย 2 แห่งมีเงินกู้ยืมระยะยาวจำนวนรวม 252
  ล้านบาทจากสถาบันการเงิน เพื่อใช้

ลงทุนในโครงการผลิตยางแท่งและน้ำยางข้น โดยจะต้องชำระคืนเงินต้นทั้งหมดภายในปี 2560
โดยบริษัทย่อยแห่งหนึ่ง มีเงินกู้ระยะยาวคงเหลือ 74 ล้านบาท
และมีข้อตกลงกับสถาบันการเงินเจ้าหนี้ว่าจะต้องดำรง D/E ไว้ไม่ให้เกิน 3 เท่า
โดยปัจจุบันบริษัทย่อยแห่งนั้นสามารถรักษาเงื่อนไขการให้กู้กับสถาบันการเงินไว้ได้

14.5 ปัจจัยที่จะมีผลต่อการดำเนินงานในอนาคต

  ผลกระทบจากภาวะผลผลิตยางพาราที่มากกว่าความต้องการใช้ในปัจจุบัน
  อาจส่งผลให้ระดับราคายางพาราใน

ตลาดโลกให้อยู่ในระดับต่ำเช่นนี้ต่อไปอีกระยะหนึ่ง
ซึ่งทำให้การทำกำไรต่อหน่วยอยู่ในระดับต่ำเช่นเดียวกัน ดังนั้น
ทางกลุ่มบริษัทจึงได้มีกลยุทธ์และแผนงานเพิ่มยอดขาย
โดยเพิ่มปริมาณการผลิตและปริมาณการขายของทุกผลิตภัณฑ์

ด้วยวิธีขยายฐานการตลาดไปยังลูกค้าใหม่ เช่น การขายน้ำยางข้นในตลาดจีน
จากที่เคยขายผ่านตัวแทนจำหน่ายเพียงรายเดียว ทำให้ปีที่ผ่านมาปริมาณการขายลดลง
ทางกลุ่มจึงได้เปลี่ยนแปลงมาขายผ่านทีมงานขายของบริษัทในเครือในประเทศจีน
ในปีที่ผ่านมาจึงได้จำนวนลูกค้าเพิ่มมากขึ้นและในการเทอมการขายที่ดี
ซึ่งทางกลุ่มคาดหวังปริมาณการขายน้ำยางข้นที่จะกลับมาปรับตัวเพิ่มขึ้นในปี 2557
และตั้งเป้าหมายในระดับการขายที่ 150,000 ตันหรือเพิ่มขึ้นประมาณ 20% จากปีก่อน
เพื่อช่วยลดต้นทุนคงที่ต่อหน่วย และเพิ่มการทำกำไรของกลุ่มธุรกิจหลัก

การลงทุนใหญ่ของกลุ่มบริษัทตั้งแต่ปี 2549 เป็นต้นมา คือ โครงการปลูกสวนยางพาราในภาคเหนือ
บริษัท ไทยรับเบอร์ แลนด์ แอนด์ แพลนเตชั่น จำกัด
บริษัทย่อยเริ่มปลูกสวนยางพาราในภาคเหนือตั้งแต่ปี 2549 ปัจจุบันปลูกสวนยางพาราไปทั้งหมด
800,000 ต้น ในปี 2556 เป็นปีแรกที่เริ่มกรีดยางได้จำนวน 30,000 ต้น คาดว่า ในปี 2557
-2559 จะกรีดยางได้จำนวน 45,000 ต้น, 500,000 ต้น, 650,000 ต้น และ 800,000 ต้น
หรือกรีดยางได้ทั้งหมดในปี 2559 ซึ่งจะช่วยเพิ่มยอดขายและกำไรของกลุ่มบริษัทในอนาคต